text: اس موقع پر خطاب کرتے ہوئے صدرجمہوریہ ہند جناب رام ناتھ کووند نے کہا کہ موثر صحت خدمات کی فراہمی کے لئے بڑی تعداد میں اچھے ڈاکٹروں اور میڈیکل کالجوں کی شدید ضرورت ہے۔حال ہی میں ملک کے اندر بہترین طبی اداروں کو فروغ دینے اور میڈیکل ایجوکیشن کے چیلنجوں سےنمٹنے کے لئے انڈین میڈیکل کونسل(ترمیمی) آرڈیننس 2018 کو نافذ کیا گیا ہے۔اس سے میڈیکل کالجوں اور طبی اداروں کے قیام، توسیع اور جدید کاری کو یقیناً فروغ حاصل ہوگا۔